গাঁজা চাষে শিক্ষার্থীদের প্রশিক্ষণ - tatkhonik.com
Home / লাইফস্টাইল / গাঁজা চাষে শিক্ষার্থীদের প্রশিক্ষণ
in লাইফস্টাইল October 18, 2018	0 66 Views
বিশ্বের প্রথম শিল্পোন্নত দেশ হিসেবে বিনোদনের জন্য গাঁজাকে স্বীকৃতি দিতে যাচ্ছে ক্যানাডা। এ সুযোগ কাজে লাগিয়ে বাণিজ্যিকভাবে গাঁজার চাষ বাড়াতে ২৪ জন ছাত্রকে প্রথমবারের মতো প্রাতিষ্ঠানিক শিক্ষা দিতে যাচ্ছে দেশটির একটি কলেজ।
বিশ্বের প্রথম শিল্পোন্নত দেশ হিসেবে বিনোদনের জন্য গাঁজাকে স্বীকৃতি দিতে যাচ্ছে ক্যানাডা। প্রধানমন্ত্রী জাস্টিন ট্রুডোর লিবারেল পার্টির নির্বাচনি প্রচারের প্রতিশ্রুতি হিসেবে মিললো এ স্বীকৃতি৷ দেশটির সরকারের আশা, এ স্বীকৃতি দিলে অপ্রাপ্তবয়স্কদের হাত থেকে এই মাদক দূরে রাখা সম্ভব হবে, কমানো যাবে এ সংক্রান্ত অপরাধের হারও৷
ওন্টারিওর কলেজটিতে গাঁজার ল্যাব জলবায়ু-নিয়ন্ত্রিত৷ কাঁটাতারের বেড়া, তালাবদ্ধ দরজা দিয়ে আবদ্ধ কক্ষে ৫০টি গাঁজার গাছ রাখা আছে। শিক্ষার্থীদের এখানে গাঁজার চাষ, সুরক্ষা, বারকোড দিয়ে ট্র্যাক, রাসায়নিক পরীক্ষা, রোগের চিকিৎসা, সবই শেখানো হয়৷
গাঁজা চাষের ব্যবসায়িক দিকও বিবেচনায় রাখছেন প্রশিক্ষকরা৷ গাঁজা স্বীকৃতি পেলে এর যে বিশাল বাজার তৈরি হবে। তা কিভাবে নিয়ন্ত্রণ করতে হবে, কী পরিমাণ শ্রম ও খরচে কী পরিমাণ গাঁজা উৎপাদন সম্ভব, এ সবকিছুই শেখানো হবে এ কলেজে।
আইনি স্বীকৃতির পর বাজারে পর্যাপ্ত গাঁজার সরবরাহ না থাকলে কালোবাজারে বিক্রি বেড়ে যাওয়ার আশংকা করছে আইন-শৃংখলা বাহিনী। এ সমস্যার সমাধানে দ্রুতই ভালো প্রজাতির গাঁজা বাজারে আনতে দক্ষ মানুষ তৈরি করতে চায় নিয়াগারা কলেজ।
ভালো গাঁজা উৎপাদনে প্রয়োজন সঠিক পরিচর্যা। তাই ল্যাবে কিভাবে আলো নিয়ন্ত্রণের মাধ্যমে উৎকৃষ্ট প্রজাতির গাঁজার উৎপাদন করা যায়, সে ব্যাপারে প্রশিক্ষণ দেয়া হয় শিক্ষার্থীদের৷ এই প্রকল্পের দায়িত্বে আছেন বিল ম্যাকডোনাল্ড।
ক্যানাডার এমন পদক্ষেপের সুযোগ নিতে এগিয়ে আসছে নামিদামি বিভিন্ন ব্র্যান্ডও। ওয়ালমার্টের ক্যানাডিয়ান ইউনিট এবং নানা পানীয় ও মদ প্রস্তুতকারী প্রতিষ্ঠান গাঁজা দিয়ে প্রস্তুত খাবার ও পানীয় বাজারজাত করার পরিকল্পনা করেছে।
গাজা চাষে প্রশিক্ষণ শিক্ষার্থীদের	2018-10-18
Previous: আয়রন ছাড়াই কাপড়ের ভাঁজ দূর করার ৪ কৌশল
Next: যেভাবে গানের যাদুকর হয়ে উঠলেন আইয়ূব বাচ্চু